עלילת הרומן מתרחשת סמוך לסוף מלחמת העולם השנייה, מלחמה ששיבשה את החיים באנגליה במשך שנים לאחר מכן. הדמויות ברומן עדיין עוסקות בתלושי קיצוב מזון ובחוקים התומכים בהם. תופעה זו מסבכת את התקשורת עם המשטרה, מכיוון שאנשים בכפר משתמשים בסחר חליפין כמו גם בתלושים כדי להשיג את מוצרי המזון להם הם זקוקים. יתר על כן, הקשרים בין האנשים בכפר, והאופן שבו הם מכירים ומקבלים אנשים חדשים בכפרם הם משובשים - היבט מכריע ברומן .
משמעות סיפרותית וביקורת.
מבקרים רבים שיבחו את הספר. ביניהם ג'וליאן מקלארן רוס כתב "במוסף הספרותי של הטיימס": "העלילה גאונית כתמיד, הכתיבה זהירה יותר, הדיאלוג נבון ושנון כאחד; בעוד המתח נוצר מההתחלה, ומתוחזק במיומנות עד לגילוי הסופי: אכן קורא חכם יוכל לצפות זאת. אך למרות שמיס כריסטי כרגיל הוגנת בקפדנות בפיזור הרמזים שלה, יש צורך בתשומת לב רבה לטקסט כדי להגיע לפתרון נכון של התעלומה, לפני שמיס מרפל החכמה תחשוף את האשם."
מוריס ריצ'רדסון כתב בגיליון ה-4 ביוני 1950 של "The Observer" " לא ממש מהמצטיינים שלה, אבל בידור חלק מאוד. ראש הממשלה (קלמנט אטלי), שהוא מעריצה הנלהב, עשוי לחגוג את ספר היובל הזה על ידי הפיכתה לדיים."
נורמן שראפנל בגיליון "ה-Guardian" מ-9 ביוני 1950 ציין שזהו ספרה ה-50 של כריסטי ואמר שהרוצח "נדרס לכדור הארץ במשחק סלון שנוהל בצורה מבריקה".ב"בולמוס!" מאמר של מגזין "שבועי של Entertainment" (26 בדצמבר 2014 - 3 בינואר 2015), הכותבים בחרו ב- "A Murder Is Announced" כמועדף ברשימת "תשעה הרומנים הגדולים של כריסטי".
עיבודים לטלוויזיה, לרדיו ולתיאטרון.
הספר עובד לתחנות טלוויזיה רבות, ביניהן לטלוויזיה היפנית, וכן לטלוויזיה הקוריאנית ב-30 בדצמבר 1956. כמו כן עובד הרומן למחזה במה בתיאטרון הבריטי על ידי לסלי דרבון בשנת 1977. הוא הוצג לראשונה בתיאטרון רויאל ברייטון באנגליה, לאחר מכן בלונדון ובהמשך הוצג במקומות שונים בעולם ביניהם באוסטרליה ב-2013 הרומן עובד גם לתסכית רדיו שכלל חמישה פרקים בני חצי שעה כל אחד, ושודר ב - BBC באוגוסט 1999.
עיבוד לקולנוע.
בשנת 2005 יצא לאקרנים הסרט A murder is announced המבוסס על הספר מודעת רצח ושמו כשם הספר באנגלית. הסרט בוים על ידי ג'ון סטריקלנד, הוצג בארצות רבות וזכה להצלחה.
מועדון הניצולים
מועדון הניצולים (באנגלית: Survivors Club) הוא ספר שנכתב על ידי מייקל בורנסטין, ויצא לאור במרץ 2017 על ידי הוצאת כנרת זמורה-דביר. הוא מבוסס על סיפור אמיתי ומדבר על חייו של מייקל בשואה כילד יהודי קטן ועל שחרורו ממחנה ההשמדה אושוויץ. הספר היה לרב-מכר של הניו יורק טיימס.
על הסופר.
מייקל בורנסטין נולד ב-1940 בז'רקי פולין, הוא היה אחד מהילדים הכי צעירים ששוחררו ממחנה ההשמדה אושוויץ בגיל 4 בלבד. לאחר שחרור אושוויץ הוא ואמו היגרו לארצות הברית, שם נולדו לו 4 ילדים.
תקציר הספר.
הספר נפתח עם מייקל של זמנינו, המספר לנו על כך שבמקור לא היו לו שום כוונות לספר או לתעד את הסיפור שלו. יום אחד, הוא ראה תמונה שבה הוא נמצא באתר של הכחשת השואה. הוא מספר שהוא כל כך זעם כשהוא ראה תמונה שלו באתר כזה, שהוא החליט לכתוב לאחיינית שלו, דבי בורנסטין, וביחד הם חיפשו פרטי מידע חסרים, ובסופו של דבר כתבו את הספר.
בשלושת הפרקים הראשונים מסופרו על משפחת בורנסטין, לפני שמייקל נולד. הם גרים בז'רקי. בבית גרים שמואל, אחיו הגדול של מייקל, סופי (מאמישו), אמו של מייקל, ישראל, אביו של מייקל, ובעבשי, סבתו. בפרק הראשון, ישראל קובר את כל הרכוש היקר שלהם בחצר האחורית, כדי שהנאצים לא יגנבו אותו. כשמייקל נולד, ישנה סעודת ערב שישי גדולה, לראשונה מזה הרבה זמן. לאחר מכן מסופר על פשעי הנאצים בעיר. הנאצים יוצרים אגודה של יהודים הנקראת "יודנראט", ישראל ממונה לראש היודנראט בז'רקי, וחלק מהיהודים שם חושבים אותו לבוגד. הנאצים מעבידים את חברי היודנראט בפרך, ובסוף שולחים את היהודים בז'רקי למחנה ההשמדה אושוויץ. בהמשך הסיפור, הם משוחררים מאושוויץ על ידי הצבא הסובייטי, שמתייחס אליהם כמו בני אדם ולא כנחותים, מה שמפתיע אותם. סופי, אימו של מיכאל נפרדה ממנו בחיפוש אחר עבודה, והוא וסבתו חוזרים לז'רקי בחיפוש אחר בית. כאשר הם מגיעים, הם פוגשים בהילדה, דודתו של מיכאל, שהוא לא פגש שנים, ואפילו לא זוכר. הוא מתחבר עם רות, בתה של הילדה, שחושבת עצמה לנוצרייה אף על פי שגרה בבית יהודי. פרט זה מציל את חייה של כל המשפחה, כאשר חבורה של אנטישמיים מופיעה על סף דלתם של המשפחה, וחושבים אותם ליהודים. אבל, רות מזמרת את תפילותיה הנוצריות, מה שגורם לחבורה לחשוב שהם נוצרים ולעזוב אותם לנפשם. בהמשך, מיכאל וסבתו מתאחדים שוב עם אימו של מיכאל, והוא ואימו חוזרים לז'רקי כדי לגור בביתם הישן. בסוף הספר, אנו שומעים על בר - המצווה של מיכאל, ועל שעון שהוא מקבל במתנה מאימו, ועליו חרוטות המילים: "גם זה יעבור".
דמויות.
מיכאל, גיבור הסיפור, שנולד בזמן השואה והשתחרר ממחנה ההשמדה אושוויץ כשהיה ילד.
דמויות משניות: יעקב, אביו של מיכאל, סופי אימו, שמואל אחיו הגדול, דורה סבתו, הקצין שמיט, הילדה דודתו של מיכאל, רות בת דודתו.
נסיכת האפר
נסיכת האפר הוא ספר פנטזיה לנוער בוגר שנכתב על ידי לאורה סבסטיאן ויצא בשנת 2018 בהוצאת ידיעות ספרים.
על הסופרת.
לאורה סבסיטאן, מחברת טרילוגיית נסיכת האפר, נולדה וגדלה בפלורידה ולמדה במכללת סוואנה לאומנות ועיצוב. כיום היא מתגוררת בניו יורק.
תקציר עלילה.
כשנסיכת אסטריאה, תאודוסיה, הייתה רק בת שש, הקלוואקסיאנים פלשו לאסטריאה, כבשו אותה, ורצחו את אימה, מלכת האש, מול עיניה. הם שיעבדו את העם האסטריאני, אבל אותה הכריחו להישאר בארמון, ונתנו לה שם חדש - ת'ורה, נסיכת האפר.
הספר מתחילה כשתאודוסיה בת 16, עשר שנים לאחר ה"מצור" (כך האסטריאנים מכנים את הפלישה לארצם). היא גדלה עם קרס, הבת של הת'יין - האדם שרצח את אימה, בתור חברתה הטובה ביותר.
תאודוסיה סופגת עונשים קשים לעיניי הציבור בכל פעם שאחד מבני עמה האסטריאני מתמרד.
כאשר סורן, הנסיך ובנו של הקייזר (שליט הקלוואקסיאנים) חוזר לארמון שבו היא גרה, נפתחת בפניה הזדמנות. סורן מחבב אותה, והיא רואה זאת כאפשרות להינצל.
היא פוגשת את בלייז, חבר ילדות שלה, שכשהוא מלווה בארטמיסיה והרון, מגנים וחברים שלו, מציע לה תוכנית שיכולה לאפשר לה לברוח מהארמון. היא משכנעת אותו שהם יישארו בארמון לעוד קצת, ובזמן הזה הם יכולים לאסוף מידע שיכול לעזור למרד. בלייז, הרון וארטמיסיה הורגים ומחליפים את ה"צללים" של תאודוסיה - שומרי ראש בשירות הקייזר שמתלווים אליה לכל מקום.
בזמן שהן הולכות לבקר את הפרינץ סורן בספינה שלו כשהוא מתכונן למסע - ביקור שבו ת'אודוסיה מתכננת לאסוף מידע שייתכן שיעזור למרד - קרסנטייה מספרת לת'אודוסיה שהקייזר מתכנן להשיא אותה ללורד דאלגראד, אדם זקן ששש נשותיו הקודמות מתו בדרכים מסתוריות. ת'אודוסיה נבהלת, אך מחליטה להשתמש בזה כקלף העלמה במצוקה שאותו היא מציגה לסורן, כדי לגרום לקרע בינו לבין אביו ואולי כך לגרום לו לחשוף מידע.
סורן נשבה בקסמיה, כמו שתכננה, ומתאהב בה, אך מה שהיא לא צפתה הוא שגם היא תתחיל להתאהב בו.
בינתיים, היחסים בינה לבין קרסנטייה מתדרדרים. קרסנטייה מציעה לת'אודוסיה שהיא תנסה לעזור לה להימלט מהנישואין המתוכננים ותסדר לה נישואין שיאפשרו לה להמשיך את חייה בארמון לצידה לשארית חייה. תאודוסיה, בצעד מלא אמון, אומרת לה לעשות יותר ולתרום למאבק האסטריאנים לחופש וצדק, כיוון שהיא סומכת עליה - יותר מדי, כך מתברר. קרסנטייה נוזפת בה על ה"מחשבות הבוגדניות" שלה.
בעזרת משרתת צעירה, אלפיס, הם מתנקשים בקרסנטייה ובת'יין. אך קרסנטייה לא נהרגת מהרעל אלא מקבלת סוג של כוחות על טבעיים והופכת לאדם שונה מאוד.
אלפיס מוצאת להורג ותאודוסיה נלקחת לצינוק. סורן בא לעזור לה לצאת משם, ומה שהיא עושה בפועל הוא להביא אותו איתה כבן ערובה בלי ידיעתו. לבסוף הם פוגשים את אימת הדרקון - שודדת ים שמאיימת על החופים של אסטריאה הכבושה, ומתגלה כאחותה התאומה של אימה של תאודוסיה, ומגיעים לספינתה.
סרסור (פירושונים)
גייב ניוול
אל פארעי
רינה בנבנישתי
הו חנמין
בית הכנסת העתיק בפריאנה
בית הכנסת העתיק באנדריאקה
הבנייה הפלסטינית הבלתי חוקית בשטחי C
הבנייה הפלסטינית הבלתי חוקית בשטחי C (מכונה גם: ההשתלטות הפלסטינית על שטחי C) היא הקמה של מבנים של פלסטינים על קרקעות בשטחי C ללא קבלת אישורי בנייה, וזאת באזורים שהוגדרו על ידי ישראל כאדמות מדינה. עד שנת 2022 הגיעה תופעה זו להיקפים של מעל 70,000 בתים שנבנו על כ-95,000 דונמים.
בשנת 2009 פרסם סלאם פיאד, ראש הממשלה של הרשות הפלסטינית, תכנית דו-שנתית אשר מטרתה הייתה הקמת מדינה פלסטינית דה פקטו בכל שטחי יהודה ושומרון, בין היתר באמצעות בנייה מוגברת ובלתי חוקית בשטח C. על פי תנועת רגבים תכנית פיאד הביאה לתנופה של בניה בלתי חוקית בשטח C, אשר נמשכה שנים רבות מעבר לסיום התכנית.
רקע.
בשנת 1967, במלחמת ששת הימים, כבשה ישראל את יהודה ושומרון. בשנת 1993 נחתם הסכם אוסלו א', בו סיכמו מדינת ישראל ונציגי הפלסטינים על חתירה לקראת סיום הסכסוך הישראלי-פלסטיני בתוך חמש שנים, בתהליך הדרגתי בן מספר שלבים. בהסכם אוסלו ב' סוכם בין הצדדים על חלוקה זמנית של שטחי יהודה ושומרון לשלוש קטגוריות:
הסכמי אוסלו היו הסכמי ביניים, והחלוקה לעיל נועדה להתקיים רק עד הסכמי הקבע, אשר נועדו להיחתם בשנת 1998. עקב עצירת תהליך השלום החלוקה נשארה כפי שהיא, ונכון לשנת 2022 היא מוכרת על ידי ישראל, הרשות הפלסטינית והחוק הבינלאומי.
היסטוריה.